Money Buffalo : พี่ทุย... อยากให้เธอมีสุขภาพการเงินที่ดี
&#8220;ฮัลโล้วววว เราขอแนะนำตัวหน่อย... เราคือพี่ทุยยยยยพี่ทุยเชื่อว่าเรื่องการเงินการลงทุนเป็นเรื่องที่มีประโยชน์สำหรับคนไทยทุกคน โดยเฉพาะ &#8216;มนุษย์เงินเดือน&#8217; แต่หลายๆ คนมองว่ามันเป็นเรื่องยาก พยายามศึกษาแล้วแต่ก็ยังไม่ค่อยเข้าใจ เพราะว่าข้อมูลที่เข้าไปอ่านก็ชอบใช้ภาษายากๆ ยิ่งอ่านยิ่งงงเข้าไปใหญ่จนทำให้ยอมแพ้ เลิกศึกษาเรื่องการเงินการลงทุนไปเลยก็มี แต่!! ตอนนี้ปัญหาเหล่านี้จะหมดไป เพราะพี่ทุยอยากเห็นคนไทยทุกคนมีสุขภาพการเงินที่ดีขึ้น รู้จักการลงทุนและวางแผนอนาคต พี่ทุยจะมาคอยเล่าเรื่องการเงินการลงทุนโดยใช้ภาษาง่ายๆ อ่านสบาย ใครๆ ก็เข้าใจ&#8221;นี่ล่ะ &#8220;พี่ทุย&#8221; ตัวการ์ตูนอารมณ์ดี จากเพจ &#8220;Money Buffalo&#8221; และ moneybuffalo.in.th ของสองหนุ่ม &#8220;มิว&#8221; ยศธร ทับทิมอ่อน Co-Founder (Creative &amp; Marketing) และ &#8220;เคน&#8221; จักรกฤษณ์ กิจการรัฐบุตร Co-Founder (Financial Content Creator)&#8220;เคน เป็นนักวางแผนการเงิน ก็มาชวนผมวางแผนการเงิน ก็รู้นะว่ามันมีประโยชน์ แต่เนื้อหามันเข้าใจยาก และก็ไม่ได้ชอบทางนี้ก็เลยไม่สนุกกับมัน เพราะฉะนั้นพอเคนชวนมาทำเพจ ก็เลยเหมือนแบ่งงานกัน
14 มี.ค. 2560

“ฮัลโล้วววว เราขอแนะนำตัวหน่อย... เราคือพี่ทุยยยยยพี่ทุยเชื่อว่าเรื่องการเงินการลงทุนเป็นเรื่องที่มีประโยชน์สำหรับคนไทยทุกคน โดยเฉพาะ ‘มนุษย์เงินเดือน’ แต่หลายๆ คนมองว่ามันเป็นเรื่องยาก พยายามศึกษาแล้วแต่ก็ยังไม่ค่อยเข้าใจ เพราะว่าข้อมูลที่เข้าไปอ่านก็ชอบใช้ภาษายากๆ ยิ่งอ่านยิ่งงงเข้าไปใหญ่จนทำให้ยอมแพ้ เลิกศึกษาเรื่องการเงินการลงทุนไปเลยก็มี แต่!! ตอนนี้ปัญหาเหล่านี้จะหมดไป เพราะพี่ทุยอยากเห็นคนไทยทุกคนมีสุขภาพการเงินที่ดีขึ้น รู้จักการลงทุนและวางแผนอนาคต พี่ทุยจะมาคอยเล่าเรื่องการเงินการลงทุนโดยใช้ภาษาง่ายๆ อ่านสบาย ใครๆ ก็เข้าใจ”นี่ล่ะ “พี่ทุย” ตัวการ์ตูนอารมณ์ดี จากเพจ “Money Buffalo” และ moneybuffalo.in.th ของสองหนุ่ม “มิว” ยศธร ทับทิมอ่อน Co-Founder (Creative &amp; Marketing) และ “เคน” จักรกฤษณ์ กิจการรัฐบุตร Co-Founder (Financial Content Creator)“เคน เป็นนักวางแผนการเงิน ก็มาชวนผมวางแผนการเงิน ก็รู้นะว่ามันมีประโยชน์ แต่เนื้อหามันเข้าใจยาก และก็ไม่ได้ชอบทางนี้ก็เลยไม่สนุกกับมัน เพราะฉะนั้นพอเคนชวนมาทำเพจ ก็เลยเหมือนแบ่งงานกันตั้งแต่แรก โดย เคน จะดูแลด้าน Content ส่วนผมจะเป็นคนทำให้เนื้อหาเข้าใจได้ง่าย” ยศธร กล่าวเมื่อแบ่งหน้าที่กันเรียบร้อยแล้ว พวกเขาก็ใช้เวลาประมาณ 3 เดือน ทั้งการสร้างเนื้อหาและรูปแบบการสื่อสารยศธร เล่าต่อว่า “เราอยากให้คนมีความรู้การเงิน ต้องทำให้คนที่ไม่รู้ เข้าถึงได้ง่าย ซึ่งเป็นความตั้งใจของผมเอง เพราะผมไม่มีความรู้ทางการเงิน แต่เราเป็น Nobody พูดไปก็คงไม่มีคนฟัง ก็เลยสร้างเป็นการ์ตูน เพราะเข้าถึงคนได้ง่าย และต้องไม่ใช่การ์ตูนทั่วๆ ไป ต้องมีตัวตน บวกกับคอนเซ็ปต์ที่ว่า ใครก็เข้าใจได้ก็มาคิดกันว่า คนไทยชอบคิดว่า ความโง่มันเหมือนควาย เพราะฉะนั้นเราก็เลยคิดว่าจะเนื้อหาที่แม้จะโง่แบบควายก็อ่านเข้าใจ แต่เราไม่ได้ตั้งใจจะว่าคนที่ไม่เข้าใจ เพราะเราเองก็เคยไม่เข้าใจมาก่อน เราก็เคยเป็นควายกันมาก่อน”จึงออกมาเป็นคาแรกเตอร์ “พี่ทุย” ซึ่งเป็นส่วนผสมของทั้งสองคนจากวันนั้นจนถึงวันนี้ ผ่านไป 2 ปี 6 เดือน Money Buffalo มีแฟนเพจแล้ว 1.6 แสนคน และสมาชิกไลน์ @MoneyBuffalo อีก 1.6 หมื่นคน“ช่วงที่ทำแรกๆ ตอนนั้นมีแฟนเพจ 2,000 กว่าๆ และวันหนึ่ง เพจ A-Academy แชร์ไป แฟนเพจกระโดดขึ้นมาเป็น 5,000 ดีใจมาก พี่เอ เป็นตัวเทพด้านนี้เลย แล้วเขามาแชร์เพจเรา ก็ทำให้คนรู้จักเรามากขึ้น” ยศธร กล่าวยศธร บอกว่า นอกจากเนื้อหาที่เข้าใจง่าย ผ่านการบอกเล่าของพี่ทุยแล้ว อีกสิ่งหนึ่งที่พวกเขาตั้งใจทำตั้งแต่ต้น คือ สม่ำเสมอ“เราจะโพสต์ทุกวัน ด้วย Content ที่เราคิดกันเอง เราจะตอบทุกคำถาม ถามมายาว เราก็ตอบไปยาว และสิ่งที่แตกต่างจากกูรูการเงินคนอื่นๆ คือ เราคุยเรื่องไร้สาระได้ เพราะเราไม่ใช่เพจการเงินแบบจัดๆ เครียดๆ จะมีกราฟน้อยมาก เพราะมันยากเกินไป ใช้ภาษาง่ายๆ ไม่มี Technical term” ยศธร กล่าวจักรกฤษณ์ กล่าวเสริมว่า “เราอยากให้ Money Buffalo เป็นประตูบานแรก ทำให้คนที่ไม่รู้เรื่องการเงินเลย หันมาสนใจการเงินมากขึ้น เพราะถ้าทำให้เขาสนใจ อยากรู้แล้ว การหาความรู้ต่อไปไม่ใช่เรื่องยาก แต่ปัญหา คือ ไม่มีคนไปสะกิดเขา... ทุกวันนี้ ความรู้ลึกๆ เต็มไปหมด แต่การเล่าเรื่องง่ายๆ ไม่มีคนทำทั้งๆ ที่เรื่องการเงินเป็นเรื่องสำคัญที่สุด จะถือเป็นปัจจัยที่ 5 ก็ได้ เพราะเราอยู่ในโลกทุนนิยม ที่ทุกอย่างถูกตีค่าเป็นเงิน แต่เรื่องการวางแผนการเงินเป็นเรื่องที่คนไม่สนใจมากที่สุดถ้าคิดง่ายๆ ว่าเริ่มทำงานตอนอายุ 25 ปี ทำงานไปจนถึง 55 ปี และมีชีวิตอยู่ไปถึงอายุ 86 ปี แสดงว่า เรามีเวลาทำงาน 30 ปี แต่มีเวลาใช้เงิน 60 ปี เพราะฉะนั้นวิธีคิดง่ายๆ เลย คือ การเงินที่ดี คือ ทำงานแล้วต้องเก็บเงิน 50% แต่ไม่มีใครคิดมันน่าเสียดายเวลา เพราะเวลาผ่านไป เราแก่ขึ้นก็มานั่งเสียใจว่า ถ้ารู้งี้ แต่เรื่องการวางแผนการเงิน มันรู้งี้ไม่ได้ การเงินมันพลาดแล้ว พลาดเลย ย้อนกลับมาไม่ได้”